stanford-oval/wikipedia huggingface dataset:
ורנית

ורנית של meubelwonder
פרסומת לוורנית בשיקגו (1883)
.
פרסומת לוורנית בקליפורניה (1917)
ורנית, ורניש (מאנגלית: Varnish) או לַכָּה הוא נוזל המכיל שרף אשר מיועד לציפוי משטחים. כאשר הנוזל מתייבש נוצר ציפוי דק ושקוף המגן על משטחים מפני שריטות, אבק, חשיפה לאור ומפגעים נוספים. אדם שתפקידו למרוח לכה נקרא לַכַּאי (מאוית גם לכי).
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אופן השימוש

הוורנית לרוב נמכרת בתצורה נוזלית, נמשחת במברשת או ספוג על המשטח הדרוש ומתייבשת במהירות. לאחר הייבוש, אין אפשרות להסירה אלא באמצעים כימיים. ורנית מורכבת משילוב של שמן מתייבש, שרף או רזין אקרילי עם חומר מדלל נדיף. לרוב ורנית מתייבשת למשטח חלק ומבריק, אך קיימים סוגים בעלי ברק סאטן ואף ציפוי מט.
ורנית יכולה להתייבש כתוצאה מהתנדפות של החומר המדלל, או חמצון של חלק ממרכיביה. ורניות אקריליות או מבוססות מים מתייבשות עם התנדפות המים (שהוחדרו לתערובת עם חומר מתחלב), אך דורשות זמן נוסף כדי להגיע לייבוש עמוק, שעשוי לשנות את גוון וברק הוורנית. חשיפה לשמש או אור חזק עשויה אף היא להאיץ את קצב ההתייבשות של ורנית.
סוגים שונים של ורנית > לכה

ורנית מהירת ייבוש, מבוססת מדללים כגון אצטון, ולפיכך דליקה. מגיעה שקופה או בצבעים שונים. מומלץ להשתמש בה בתרסיס, כדי לצמצם סיכון של התלקחות הנוזל. שמה נובע מהמילה Lacquer, שמו של חרק (Laccifer lacca) שמהפרשותיו בעבר היו רוקחים לכות לציפוי כלי חרס ועץ. כיום, לכה מבוססת כמעט תמיד על ניטרוצלולוזה. ניתנת להסרה במדלל.
סוגים שונים של ורנית > ורנית אקרילית

ורנית מבוססת מים, עשויה משילוב של שרף אקרילי, מים וחומר מתחלב. לוורנית האקרילית מקדם שבירת אור נמוך (אינה יוצרת עיוות בגוון האור) ונחשבת צלולה מאוד. בניגוד לצבעי אקריליק, ורנית אקרילית מתייבשת למשטח נטול נקבוביות ולפיכך אינה מקבלת גוון אפור עם חשיפה לאבק. סוגים שונים של ורנית אקרילית חסינים לאור אולטרא סגול, ומשפרים את עמידות הצבעים של העצם המשוח בחשיפה לאור שמש.
סוגים שונים של ורנית > ורנית שרף

ורנית מבוססת חומר אורגני מוקשה למחצה, המופק מצמחים או חרקים מסוימים. שני הסוגים הפופולריים של וורנית שרף הם ורנית המדוללת באלכוהול (Spirit Varnish), וורנית מדוללת טרפנטין. הוורנית יכולה לכלול שמנים, צבענים ואף שעווה, וקיימים עשרות מתכונים להשגת מראה מבריק, מט ואף אטום. לאחר שהשרף מתייבש, לא ניתן לדללו שנית.
סוגים שונים של ורנית > ורנית אפוקסי

ורנית המבוססת על שילוב של שני חומרים, אפוקסי וזרז ייבוש, שיש לערבבם מיד לפני השימוש. קיים פרק זמן מוקצב החל מרגע הערבוב בו ניתן למרוח את הוורנית, ולאחריו היא מתייבשת ואי אפשר להסירה. פרק זמן זה תלוי משמעותית בטמפרטורה, אך לא בלחות (דבקי אפוקסי יכולים להתייבש גם מתחת לפני הים).
סכנת התלקחות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

לק ציפורניים
הערות שוליים

↑  הערך "Varnish" באינציקלופדיה בריטניקה
| --- | --- |
בקרת זהויות :  NLI: 987007534288205171  BnF: cb119412981 (data)  GND: 4255907-8  NDL: 00574143  NKC: ph122175 
ציפוי גיטרות בוורנית בטנסי
ציפוי רהיטים בוורנית בתוניסיה
לבד בעדר

| --- | --- |

לבד בעדר - חברי הלהקה
 מוקד פעילות:  ישראל
 תקופת הפעילות:  2011–2016 (כ־5 שנים)
 סוגה:  רוק רוק אלטרנטיבי רוק ישראלי
 חברת תקליטים:  עצמאיים
 חברים
 תוקי - שירה לביא יוספזון - גיטרה וקולות צבי וקנין - בס וקולות לירי כץ - תופים
 חברים לשעבר
 דותן לוי - תופים אלעד ביתן - שירה 
לבד בעדר הייתה להקת רוק ישראלית.
הלהקה הוקמה בסוף שנת 2011, ובתחילת שנת 2012 הוציאה את אי.פי הבכורה שלה, "כלבה תל אביבית". בתחילת שנת 2015 הלהקה הוציאה לאור את אלבום הבכורה באורך מלא, "יותר מדי זה לא מספיק", לאחר שסיימה את פרויקט הקליפים הכי גדול בתולדות המוזיקה הישראלית: "פרויקט 12 קליפים ב-12 חודשים". בקיץ 2016, במהלך עבודה על גיבוש שירים לאלבומם הבא, החליטו חברי הלהקה לחדול מפעילות.
2011-2013: "כלבה תל אביבית"

הלהקה הוקמה בשנת 2011 על ידי לביא יוספזון (גיטרה), צבי וקנין (בס) ודותן לוי (תופים). וקנין ולוי ניגנו יחד בלהקת פאנק בשם "תופעות הלוואי", ויוספזון גם שיתף פעולה עם לוי בלהקה אחרת. באותם ימים היה יוספזון גיטריסט גם בלהקת הפאנק "Got no shame". בהתחלה השלושה לא מצאו שם ללהקה, וגם עבדו באופן אינסטרומנטלי, עד שכמה חודשים לאחר מכן השלושה צירפו ללהקה את אלעד ביתן כסולן הלהקה. ביתן ווקנין הכירו באשדוד, העיר בה גרו, ולוי אף הכיר את ביתן כשהגיע עם וקנין לפאב באשדוד ושמע את ביתן שר בערב במה פתוחה.
בסוף שנת 2011 נכנסו הארבעה להקליט אי.פי הכולל חמישה שירים, ונשא את השם "כלבה תל אביבית" (שמו של אחד השירים באי.פי). כל חמשת השירים נכנסו גם לאלבום בשנים שלאחר מכן. האי.פי הוקלט והופק באולפני AG סטודיו על ידי ויטלי ואלכס זבולון ובליוויו הצמוד של ישי ברקוביץ', חברם של וקנין ולוי מימי "תופעות הלוואי". במהלך הקלטות האלבום חברי הלהקה נאלצו למצוא לעצמם שם, ובסופו של תהליך הוחלט כי הלהקה תיקרא "לבד בעדר".
בקיץ 2012 עזב דותן את הלהקה ובמקומו הצטרף לירי כץ, שהיה בעברו מתופף להקת המטאל Solitary. בחורף 2013 הודיע ביתן כי הוא עוזב את הלהקה, אך נשאר למלא את תפקיד הסולן בהופעות שנקבעו לתקופה.
2013-2015: "יותר מדי זה לא מספיק"

בחורף 2013 הלהקה התחילה לעבוד עם תומר שוחט (הידוע בכינויו תוקי) כמחליף לביתן בעמדת סולן הלהקה. יוספזון, וקנין וביתן הכירו את תוקי במהלך עבודתם המשותפת במופע המחווה ללהקות פאפא רוץ' ו-3 Days Grace, שנוהל על ידי יגאל רן דואק ותוקי עצמו. לאחר מספר חודשי עבודה מאומצים, ביולי 2013 נכנסה הלהקה לאולפן שוב, הפעם כדי להתחיל לעבוד על אלבום הבכורה.
בינואר 2014, במהלך העבודה על האלבום באולפן, פתחה הלהקה בפרויקט קליפים בשם "פרויקט 12 קליפים ב-12 חודשים". מטרת הפרויקט הייתה להוציא לכל אחד מ-12 השירים באלבום קליפ ייחודי לו, כאשר במשך שנה שלמה ייצא קליפ בכל חודש. במהלך הקיץ הפרויקט הופסק זמנית בשל הרצון לכבד את נופלי "צוק איתן", אך מיד לאחר סיום המבצע חזרה הלהקה לפרויקט, וביום האחרון של חודש דצמבר שוחרר הקליפ ה-12 והאחרון לשיר "אין לאן לחזור".
בתחילת ינואר 2015 ראה אור אלבום הבכורה של הלהקה, "יותר מדי זה לא מספיק".
2016 - פירוק וחזרה לאולפן

בקיץ 2016, בעוד חברי הלהקה מנסים לעבוד על גיבוש חומרים לאלבומם השני, הוחלט לחדול מפעילות הלהקה. מאז חברי הלהקה פעילים בהרכבים שונים; ראויה לציון חברותו של כץ בלהקה "Skarate Kid" ושל יוספזון בלהקות "Project Revival" (שינתה את שמה ל-Fullbug) ו-"Wolfist".
בקיץ 2024, אחרי כמעט עשור ללא פעילות, נכנסו חברי ההרכב לאולפן, שוב עם ביתן כסולן במקום שוחט, כדי להקליט שיר חדש - ״שעות״, שנכתב בהשראת אירועי השביעי באוקטובר. השיר שוחרר באופן רשמי בחודש ינואר 2025, בעקבותיו הודיעה הלהקה שככל הנראה מדובר בשיר האחרון שתוציא אי פעם, בעיקר לאור העובדה שוקנין, ממקימי הלהקה, עזב את מדינת ישראל.
אלבומים

יותר מדי זה לא מספיק (2015)
שעות - סינגל (2025)
הערות שוליים

↑  לבד בעדר, הסינגל החדש, ״שעות״, בחשבון הספוטיפיי של הלהקה, באתר Spotify
כאן 11

| --- | --- |

סמליל הערוץ
 פרטי הערוץ
 מדינה:  ישראל ישראל
 קטגוריה:  כללי, חדשות
 סוג:  אקטואליה ובידור
 תאריך השקה:  15 במאי 2017
 בעלות:  תאגיד השידור הציבורי
 שפה:  עברית, ערבית
 משרד ראשי:  כנפי נשרים 23, ירושלים עפרה חזה 1, אור יהודה
 אזור קליטה:  המזרח התיכון
 שיטת שידור:  PAL, DVB, HDTV
 פורמט תמונה:  SDTV HDTV UHDTV
 הצפנה:  שידור דיגיטלי קרקעי, שידור לווייני חופשי, הפצה ברשתות הכבלים והלוויין, הזרמת מדיה
 זמינות
 חבילה:  HOT • ‏yes • סלקום tv • פרטנר tv • ‏+STING • ‏ NEXT TV • FreeTV • עידן פלוס
 HOT:  אפיק 11
 yes:  אפיק 11
 סלקום TV:  כאן 11
 פרטנר tv:  אפיק 11
 עידן+:  כאן 11: מרבב 2  כאן 11 HD: מרבב 2
 
 www.kan.org.il
סמליל הערוץ בתקופת ההרצה
גרסת סמל הערוץ בשידורי הטלוויזיה בעבר, כאשר המספר "11" מחליף צבעים: ירוק, תכלת, צהוב, אדום, כחול. כיום כל הסמל מחליף צבעים
כאן 11 הוא ערוץ טלוויזיה ציבורי ממלכתי בישראל, הפועל במסגרת תאגיד השידור הישראלי. הערוץ החל את שידוריו ב-15 במאי 2017 והחליף את הערוץ הראשון של רשות השידור שקדם לו. הסלוגן המלווה את שידורי "כאן 11" מסיום תקופת ההרצה הוא ”תעשו 1 ועוד 1”. איכות התמונה המשודרת בערוץ מאז תחילת שידוריו היא בפורמט HD. בנובמבר 2017 החל בתהליך שדרוג תכניו לפורמט הגבוה אף יותר 4K (חלק מטכנולוגיית Ultra HD) בערוץ ייעודי המשדר בזמן משחקי גביע העולם בכדורגל.
ב-12 בפברואר 2018 מנכ"ל תאגיד השידור הישראלי לשעבר אלדד קובלנץ אמר כי ההרצה תסתיים בסמוך לחגיגות שנת ה-70 למדינת ישראל. בהמשך פורסם כי ההרצה תסתיים ב-12 במאי, לפני תחילת שידור גמר האירוויזיון של אותה שנה.
בדומה לשקופית מזג האוויר ששודרה בערוץ 2 (ולאחר מכן בערוץ קשת 12 ועד מיזוג רשת-עשר גם בערוץ 13) ומופקת על ידי "חברת החדשות", גם חטיבת החדשות של תאגיד השידור הישראלי – "כאן חדשות" מפיקה עבור "כאן 11" שקופיות מזג אוויר המשודרות בין התוכניות ובהפסקות לתשדירים.
בעקבות זכיית ישראל באירוויזיון 2018, הפיק תאגיד השידור הישראלי את אירוויזיון 2019 בישראל. גמר התחרות שודר במוצאי שבת 18 במאי, חצאי הגמר שודרו מוקדם יותר באותו שבוע.
ערוץ "כאן 11" טוען להפיק את תכניו תחת מגדול ערכי והוא קוד האתיקה – המשקף את חזון התאגיד והערכים על פיהם תתנהל העשייה המקצועית בו, "תאגיד השידור הישראלי יספק תוכן חדשותי ותוכן בענייני היום )...( והכל באופן מקצועי, הגון, אחראי, עצמאי, ביקורתי, נטול פניות ואמין, בשקיפות ותוך הפעלת שיקול דעת עיתונאי ונאמנות לאמת העובדתית ולחובת הדיווח לציבור". בנוסף בין חזון הערוץ קיימים סיפוק תוכן מגוון וישראלי בכל הפלטפורמות הקיימות – דיגיטל, רדיו וטלוויזיה.
היסטוריה > סגירת רשות השידור והקמת תאגיד השידור

במשך השנים חלה הידרדרות במעמדה ובתפקודה של רשות השידור. ביולי 2013 שכר שר התקשורת, גלעד ארדן, חברת ייעוץ חיצונית לבחינת עתיד רשות השידור, על מנת להחליט האם נכון לסגור את הרשות. לאור הנתונים הוקמה "ועדת לנדס" וזו פרסמה את החלטותיה בראשית מרץ 2014. לפי הסיכומים שהתקבלו, תבוטל אגרת הטלוויזיה החל מ-1 באפריל 2015 ובמקום רשות השידור יוקם גוף שידורים חדש. לאחר חקיקת חוק השידור הציבורי הישראלי החלה הקמת תאגיד השידור הישראלי.
היסטוריה > מתחילת שידורי הערוץ

הערוץ החל את שידוריו ב-15 במאי 2017 והחליף את הערוץ הראשון של רשות השידור שקדם לו.
בשונה מחלוקת השעות שהתקיימה בערוץ הראשון של רשות השידור, ערוץ "כאן 11" לא חלק שעות שידור עם הטלוויזיה החינוכית בימיו הראשונים, אלא שידר את תוכני התאגיד לאורך כל שעות היום. לאחר הסדר שהושג עם עובדי הטלוויזיה החינוכית, ב-4 ביוני 2017 החינוכית שבה לשדר בערוץ 11, אך הפעם בין השעות 12:00–16:30. ב-3 באוגוסט 2017 התאגיד הפסיק את שידורי החינוכית ב"כאן 11", על אף ההסדר שהושג, זאת אחרי שעובדי החינוכית העלו שקופית מחאה במהלך השידורים.
מעלייתו לאוויר ועד 12 במאי 2018 היה הערוץ בתקופת הרצה.
איכות התמונה המשודרת בערוץ מאז תחילת שידוריו היא בפורמט HD. בנובמבר 2017 החל בתהליך שדרוג תכניו לפורמט הגבוה אף יותר 4K (חלק מטכנולוגיית Ultra HD).
נכון לשנת 2024, נתון הרייטינג הגבוה בערוץ נרשם ב-11 במאי 2024, בגמר האירוויזיון במאלמו, שוודיה בו השתתפה עדן גולן עם השיר "Hurricane" השיג כ-38.6% – הנתון הגבוה ביותר מאז פיצול ערוץ 2. הביצוע של גולן, השיג כ-53.6%. נתון גבוה נוסף נרשם ב-15 ביולי בעת שידור גמר מונדיאל 2018, אז זכה הגמר לנתון של 37.2%.
בשונה מהערוץ הראשון של רשות השידור, ערוץ "כאן 11" משקיע תקציב בעבור פרסום תכניו, שכולל פרסום בערוצים המסחריים, באינטרנט ובשלטי חוצות. הפרסום כולל קידום של תוכניות ושל חטיבת החדשות.
ב-1 באוקטובר 2020 התמנה העיתונאי רועי ינובסקי לעורך הראשי של המהדורה כאשר הוא החליף בתפקידו את עילי לוין.
תוכנית מקור > תוכניות חדשות ואקטואליה

"חדשות הערב" (2017 – רץ) – מהדורת החדשות המרכזית של הערוץ בהגשת טלי מורנו. מאיה ראכלין מחליפה אותה לסירוגין.
"חדשות הלילה" (2017 – רץ) – מהדורת חדשות אשר מסכמת את חדשות היום בהגשת עקיבא נוביק. יאיר ויינרב ושרון וכסלר מגישים את התוכנית לסירוגין.
"חדשות שישי" (בעבר נקראה השבוע) (2019 – רץ) – מהדורת החדשות המרכזית של יום שישי בהגשת מואב ורדי.
"חדשות השבת" (2017 – רץ) – מהדורת החדשות של מוצ"ש בהגשת טלי מורנו.
"שבת בארבע" (2024 – רץ) – מגזין אקטואליה של מוצ"ש בהגשת יפעת גליק.
"כאן בשש" (2024 – רץ) – מגזין אקטואליה יומי בהגשת מאיה ראכלין מיום א׳ עד ה׳.
"העולם היום" (2017 – רץ) – מגזין חדשות החוץ היומי בהגשת יואב זהבי.
"שרון ואורי" (בעבר נקראה שישי בחמש ועברה מהערוץ הראשון; 2017 – רץ) – תוכנית אקטואליה שבועית בהגשת אורי לוי ושרון וכסלר.
"מהצד השני עם גיא זהר" (2019 – רץ) – תוכנית יומית עם גיא זהר על הפערים שבין המציאות לבין הדיווחים עליה בתקשורת.
"משחקי הכיס" (2020 – רץ) – תוכנית כלכלית המשודרת בימים א'–ד' בהגשת ליאל קייזר. יפעת גליק מחליפה אותה לסירוגין.
"שבע עם איילה חסון" (2023 – רץ) תוכנית ראיונות ואקטואליה יומית העוסקת בענייני היום הבוערים בהשתתפות האנשים שבמרכז החדשות ומיטב הפרשנים מימין ומשמאל. התוכנית משודרת בימי א' עד ה' ובימי שבת, בהגשת איילה חסון.
תוכנית מקור > תוכניות תחקירים

"זמן אמת" (2017 – רץ) – תוכנית תחקירים דוקומנטרית בהנחייתו של אסף ליברמן.
"האזרח גואטה" (2019 – רץ) – מגזין המטפל בבעיות האזרח הקטן עם יגאל גואטה.
תוכנית מקור > תוכניות דוקו ותעודה

"יוצאים מהכלל" (2019 – רץ) – סדרת תעודה של רוני קובן הסוקרת קהילות שונות בישראל.
"דרך המוזיקה" (2021 – רץ) – סדרת דוקו מוזיקלית המספרת את סיפורם של גדולי המוזיקה הישראלית, בשילוב ראיונות עם יואב קוטנר.
"לוחמים" – סדרה המלווה ארבעה לוחמים בחטיבת גבעתי לאורך כל שירותם בצה"ל.
"בלי פאניקה" (2022) – סדרה דוקומנטרית בהנחיית לוסי איוב וגורי אלפי, הבודקת את מוכנות מדינת ישראל לאירועים מסוכנים.
"פרויקט משפחות" (2021 – רץ) – סדרת דוקו העוקבת אחר חייהן של עשר משפחות ישראליות מחלקים שונים של החברה הישראלית, וצפויה לחזור אחת למספר שנים אל המשפחות ולבדוק מה התחדש בחייהם של משתתפי הסדרה.
תוכנית מקור > תוכניות דוקו-ריאליטי

"בואו לאכול איתי" (עברה מהערוץ הראשון) (2018 – רץ) – סדרת דוקו ריאליטי בנושא אוכל בהגשת שי אביבי.
"אנחנו על המפית" (2018 – רץ) – תוכנית בישול עולמי עם ברק יחזקאלי, כולל סדרה נלווית "ליד המפית".
"סליחה על השאלה" (2018 – רץ) – תוכנית המארחת בכל פרק קבוצת מיעוט אחרת, העונים לשאלות חודרניות שנשאלו מהבית.
"עוד ניפגש" (2020 – רץ) – סדרת דוקו-ריאליטי המנסה לחדש את הקשר בין בני משפחה חילונים עם בן משפחה שחזר בתשובה ולהפך
"סיפורים מהכורסה" (2020 – רץ) – קומיקאים ישראלים משתפים בחווית מצחיקות, מוזרות ומביכות מחייהם.
"טיפול זוגי" (2021 – רץ) – תוכנית דוקו-ריאליטי העוקבת אחר זוגות שעוברים טיפול זוגי לעיני המצלמות על ידי המטפלת הזוגית שרון ברעם וולובסקי.
"משפחה בהסעה" (2021 – רץ) – תוכנית המתעדת את השיחות של ילדים עם הוריהם כשהם נוסעים ברכב, כשכל פרק בסדרה עוסק בנושא אחר שמעסיק את הנוער הישראלי.
"מישהו לגור איתו" (2023 – רץ) – תוכנית דוקו-ריאליטי המתאמת בין המשפחה/הזוג/בן אדם שבא לתוכנית לאחד הכלבים שנמצאים בכלבייה.
"טיול לחמישה" (עברה מערוץ הטיולים) (2023 – רץ) – תוכנית מציאות שבמסגרתה חמישה אנשים יוצאים יחד לטיול בן חמישה ימים ומתחרים בניהם מי מדריך את הטיול הטוב ביותר.
"מוקד 11" (2024 – רץ) – תוכנית המבוססת על הפורמט הבריטי "Celebrity Call Center", ובמסגרתה ידוענים משמשים כיועצים במוקד טלפוני.
"הייתי מתה" (2024 – רץ) – תוכנית מציאות תיעודית קומית בהגשתה של עדי אשכנזי, שבמסגרתה היא יוצאת למסע אחר תשובות על החיים ועל המוות.
תוכנית מקור > שעשועונים

"המרדף" (2017 – רץ) – שעשועון טריוויה המבוסס על פורמט בריטי, בהנחיית עידו רוזנבלום (את העונה השישית הנחתה לוסי איוב). בכל פרק צריכים ארבעה מתמודדים לנצח את "הצ'ייסר" (איתי הרמן) או "הצ'ייסרית" (מיכל שרון).
"האחוזון העליון" (2022 – רץ) שעשועון המבוסס על פורמט בריטי, בהנחיית שחר חסון. במסגרת השעשועון מתחרה קבוצת משתתפים על שאלות שלא מצריכות ידע כללי, אלא בעיקר היגיון ושכל ישר, כאשר המנצח מביניהם יזכה בסכום של עד 100,000 ש"ח ובתואר 'חבר באחוזון העליון'.
תוכנית מקור > תוכניות תרבות וראיונות

"סוכן תרבות" (2018 – רץ) – מגזין תרבות עם קובי מידן.
"פגישה עם רוני קובן" (2017 – רץ) – תוכנית ראיונות תיעודית בהנחיית העיתונאי רוני קובן.
"קארפול קריוקי" (2017 – רץ) – תוכנית ראיונות עם מוזיקאים בהנחיית ניקי גולדשטיין (בעונה 1), בעונה השנייה והשלישית עם אודי כגן, ובעונה הרביעית עם שחר חסון.
משודרות גם "אגן הים התיכון" (כאן גימל), "קפה גיברלטר", ו"סופ"ש תרבות" (שתיהן מכאן תרבות) במסגרת רדיו מצולם.
"בין השמשות" ("מקבלים שבת" עד שנת 2018)" (עברה מהערוץ הראשון) (2007–2020) – תוכנית ראיונות שבועית שעוסקת בנושא פרשת השבוע עם אורחים בהגשת דב אלבוים.
"פשוט בבית" (2020–2021) – תוכנית יומית המארחת מומחים, הנותנים טיפים וכלים לשדרוג החיים בבית על ידי שימוש בנמצא, בדגש על מיחזור וקיימות, בהגשת שני קליין.
"ארון השירים היהודי" (2021 – רץ) – תוכנית שבועית המארחת מוזיקאים ומוזיקאיות, לשיחה על יהדות, ישראליות ומה שביניהן בהגשת עומר בן-רובי.
"שאלה תשובה" (2021 – רץ) – תוכנית שבועית המארחת שני אנשים: אחד שחזר בתשובה ואחד שיצא בשאלה, המספרים את סיפור חייהם וטקסטים מכוננים שעיצבו אותם ושינו אותם.
"תשמעו סיפור" (2024 – רץ) – תוכנית ראיונות בהגשת בן שני שבמסגרתה מתראיינים אנשים בעלי סיפור ייחודי מאירועי טבח שבעה באוקטובר.
תוכנית מקור > תוכניות סאטירה, בידור ואירוח

"עד כאן!" (2017–2021) – תוכנית בידור סאטירית בהנחיית מיכאל הנגבי.
"זהו זה!" (עברה מהחינוכית) (2020 – רץ) – פרקים חדשים לתוכנית הקאלט המיתולוגית עם מוני מושונוב, דב גליקמן, גידי גוב, אבי קושניר, ושלמה בראבא.
"ערב עם שי שטרן" (2021 – רץ) – תוכנית אירוחים סאטירית שבועית בהנחיית שי שטרן.
"מה שתגידו" (2022 – רץ) קומיקאים ודעתנים אחרים מפרשים ומספרים על השבוע האחרון שעבר על כולנו במציאות הישראלית והעולמית בהשתתפות: יוסי מרשק וטל פרידמן, רועי עידן וחיים לוינסון, שוש ויעל פוליאקוב, גלעד כהנא וגלית חוגי, מנדי גרוזמן ואלי ביתאן, מאיה בצלאל וקותי סבג ועוד.
"מועדון הסטנד-אפ" (2024 – רץ) – תוכנית סטנדאפ ומערכונים המבוססת על הפורמט הבריטי "The Stand Up Sketch Show", שבמסגרתה קטעי סטנדאפ בימתיים הופכים למערכונים המלווים את הקטע.
"מי זאת?" – תוכנית מערכונים סאטירית על עולמן הפנימי של נשים בכיכובן של מגי אזרזר, ג'וי ריגר, אושרית סרוסי ונעמה אמית.
תוכנית מקור > סדרות עלילתיות

"קופה ראשית" (עברה מהחינוכית) (2018 – רץ) – סדרה קומית על מה מתרחש בסופר של רשת סופרים קטנה במרכז הארץ. בהשתתפות דב נבון וקרן מור.
"טהרן" (2020 – רץ) – סדרת טלוויזיה על המוסד והפעילות נגד תוכנית הגרעין האיראנית.
"חזרות" (2020) – קומדיה (לא) רומנטית על עולם התיאטרון בכיכובם של נועה קולר וארז דריגס.
"המפקדת" (2021 – רץ) – סדרת דרמה קומית העוסקת בפיקוד על מחלקה של טירוניות בעייתיות, בכיכובה של אלונה סער.
"עלומים" (2021 – רץ) – סדרת דרמה ישראלית אשר מגוללת את סיפורם של בני נוער בסיכון מבית שמש על רקע פרשת אונס מתוקשרת.
"האחיין שלי בנץ" (עברה מכאן חינוכית) (2021 – רץ) - סדרה קומית.
"שעת אפס" (2022) – סדרת דרמה המתרחשת בתיכון המתארת התנגשות בין מורה לתלמידה על רקע דעותיהם.
"שישו ושימחו" (2022) – סדרת דרמה קומית מוזיקלית המספרת על מקהלת רבנות צבאית.
"איסט סייד" (2023) – סדרת דרמה העוסקת בסוחר נדל"ן במזרח ירושלים, ועל הרצון שלו לדאוג לבתו שעל הספקטרום האוטיסטי.
"שישה אפסים" (2023) – סדרת דרמה קומית העוסקת על שישה אנשים שזכו בפרס הגדול בלוטו וגילו שאינם קיבלו את הפרס בעקבות חוק חדש שמחייב אותם לעבור סדנה שתכין אותם לחייהם החדשים כמיליונרים. בכיכובם של רוני דלומי, לאורה ריבלין, שני קליין, עופר חיון, רותם קינן, אלישע בנאי ושרית וינו אלעד.
"האיש שרצה לדעת הכל" (2024) –סדרת דרמת מתח המבוססת על ספר באותו שם מאת דרור משעני ומהווה המשכון לסדרה "תיק נעדר".
"האמת" (2024) - סדרת דרמה מתח העוסקת ברצח של נערה במתנ"ס המתרחש עשור אחרי רצח זהה לחלוטין.
תוכניות מקור בעבר > תוכניות חדשות ואקטואליה

"הכול פוליטי" (שודרה בעבר בכאן 11 וחזרה לשדר בשנת 2020; 2019–2024) – תוכניות אקטואליה-פוליטית, התוכנית שודרה במוצאי שבת בשעה 18:00 בהגשת קרן אוזן.
"מהדורת חמש" (בעבר נקראה ערב ערב) (2017–2024) – מגזין אקטואליה יומי בהגשת מאיה ראכלין מיום א׳ עד ה׳. איציק זוארץ, יערה שפירא, קרן אוזן, ויונתן אוחיון הגישו את התוכנית לסירוגין.
"כותרות היום" (2023) – תוכנית יומית העוסקת בעדכוני החדשות המרכזיים של היום. התוכנית שודרה בימי א' עד ה', בהגשת מאיה ראכלין.
"עצם העניין" (2020–2023) – תוכנית ראיונות ואקטואליה יומית. התוכנית שודרה בימי א'–ה' בהגשת קלמן ליבסקינד.
"הזמן הירוק" (2022–2023) – תוכנית שבועית בנושאי אקלים וסביבה. התוכנית שודרה בימי חמישי, בהגשת יפעת גליק. התוכנית מסקרת בהרחבה את נושאי הגנת הסביבה, משבר האקלים והתמודדות ממשלת ישראל עם נושאים אלו. התוכנית נולדה מתוך מוסף "הזמן הירוק" במהדורת חדשות הערב של כאן, שכולל לרוב תחקירים בתחום.
"כותרות הערב" (2022–2023) – תוכנית יומית העוסקת בעדכוני החדשות המרכזיים ונותנת הצצה לחדשות הערב. התוכנית שודרה בימי א' עד ה', בהגשת מאיה ראכלין.
"ישראל בוחרת" (2022) תוכנית שבועית לקראת הבחירות לכנסת ה-25 בשילוב סקרים מעודכנים וראיונות בהשתתפות כתבי ופרשני "כאן חדשות" שודרה בימי חמישי, בהגשת קרן אוזן.
"חמש מקורי" (2017) – מגזין אקטואליה יומי.
"שש כלכלי" (2017) – תוכנית חדשות יומית בענייני כלכלה.
"שבע אקטואלי" (2017) – תוכנית ראיונות אקטואליים לקראת מהדורת החדשות המרכזית.
"חדשות השבוע" (2017–2019) – מהדורת החדשות של יום שישי לסיכום חדשות השבוע.
"והרי החדשות" (2017–2019) – מהדורה מוקדמת לסיכום חדשות היום.
"מהדורת שבע" (למשך תקופה מהדורת שש) (2018–2019) – מהדורה מוקדמת בהגשת מגישים מתחלפים.
"רואים עולם" (2017–2020) (עברה מהערוץ הראשון) – מגזין חדשות חוץ שבועי בהגשת יעקב אחימאיר.
"קלמן וסג"ל" (2019–2020) – תוכנית אקטואליה יומית עם קלמן ליבסקינד ואראל סג"ל.
"כאן איתכם" (2020) – תוכנית יומית לבני הגיל השלישי בהגשת רינת ספיבק.
"זמן קורונה" (2020–2021) – תוכנית שבועית העוסקת בעניינים האזרחיים והשלכות משבר הקורונה על חיינו, בשילוב מיטב כתבות כאן חדשות ודיווחים מהשטח ומהאולפן. בהגשתה של יפעת גליק.
"חדר החדשות" (2021) – תוכנית אקטואליה המתמקדת בחדשות היום עם דיווחים מהשטח ומהאולפן, התוכנית עוסקת בסיקור המהלכים הפוליטיים של המפלגות לקראת בחירות 2021 בהגשת רינת ספיבק.
תוכניות מקור בעבר > תוכניות תחקירים

"על המשמר" (2017) – תוכנית תחקירים כלכלית בהגשת לינוי בר-גפן.
"שטח הפקר" (2017–2019) – תוכנית תחקירים תיעודית בהנחיית גיא זוהר.
תוכניות מקור בעבר > תוכניות דוקו-ריאליטי

"יחידה מעורבת" (2018) – סדרת דוקו ריאליטי העוקבת אחרי טירונות קרבית משותפת לחיילים וחיילות.
"מחוז ירושלים" (2019) – דוקו ריאליטי על חיי השוטרים הירושלמים.
"80 וארבע" (2019) – תוכנית דוקו ריאליטי העוקבת אחר גן ילדים ובו משולבים ילדים בני 4 וקשישים.
"רילוקיישן" (2019) – דוקו ריאליטי על מעבר שלוש משפחות למגורים מחוץ לישראל.
"מתחילים מאפס" (2020) – תוכנית העוקבת אחרי המשתתפים שנפרדים מכל הרכוש שלהם ל-14 ימים.
"יומני היקר" (2020) – סדרת דוקו בה אנשים מקריאים מול המצלמה קטעים נבחרים מתוך יומני הנעורים שלהם. התוכנית מבוססת על התוכנית האמריקאית "The Mortified Sessions".
"היהודי החדש" (2021) – סדרת דוקו בה השחקן והקומיקאי גורי אלפי יוצא למסע בו הוא חוקר את פניה המשתנים של יהדות ארצות הברית.
"טיול אחרי צבא" (2017–2021) – תוכנית דוקו ריאליטי העוקבת אחרי נסיעתם של זוגות סלבס ברחבי העולם.
תוכניות מקור בעבר > שעשועונים

"הקו האדום" (2018) – שעשועון טריוויה עם ירון ברובינסקי.
תוכניות מקור בעבר > תוכניות תרבות וראיונות

"המכולה" (2017) – תרבות גבוהה עם איתי מאוטנר.
"70 פנים" (2018–2019) – תוכנית ראיונות אישיים עם ליאת רגב.
"מבט לאחור" (2017–2019) – סקירת אירועי העבר באותו יום בשנים קודמות באמצעות כתבות הארכיון.
"ערב טוב אירופה" (2019) – מגזין יומי עם דפנה לוסטיג ואביה מלכה לקראת אירוויזיון 2019 בתל אביב.
"מועדון תרבות" (2017–2019) – מגזין תרבות יומי.
"חדר 101" (עברה מהחינוכית) (2019–2020) – ראיונות סאטיריים עם עינב גלילי.
"גאולה ולונדון" (2019–2020) – מגזין תרבות יומי עם גאולה אבן-סער וירון לונדון.
"הטעויות המוצלחות שלי" (2022) – תוכנית ראיונות בהנחיית ענת גורן שבמסגרתה היא משוחחת עם אישיות מפורסמת על הכישלונות והטעויות שלה במהלך חייה.
תוכניות מקור בעבר > תוכניות סאטירה, בידור ואירוח

"הערב יהיו כאן" (2017–2018) – תוכנית אירוח בהנחיית ירון ברובינסקי.
"מדינת הגמדים" (2017–2018) – תוכנית סאטירה עם בובות.
"מה נסגר?" (עברה מערוץ עשר) (2018–2019) – תוכנית סיכום שבוע הומוריסטית עם רועי בר-נתן.
"הלילה עם לוסי וגורי" (2020) – תוכנית בידור סאטירית בהנחיית לוסי איוב וגורי אלפי.
"פעם בשבוע עם תם אהרון" (2018–2020) – תוכנית סאטירה ישראלית בהנחיית תם אהרון.
"ערוץ אפס" (2021) – תוכנית סאטירה המתארת ערוץ המשדר חדשות, פרסומות לתכנים נוספים, מערכונים בכיכובם של דנה פרידר, אוראל צברי ומירב פלדמן.
"ארוחה של החיים" (2023) – תוכנית אירוח בה השף ענר בן רפאל פורמן מארח אישיות ישראלית לארוחה המשקפת את סיפור חייהם.
"היהודים באים" (עברה מהערוץ הראשון) (2017–2024) – סדרת טלוויזיה ישראלית סאטירית הכוללת מערכונים אודות ההיסטוריה של העם היהודי.
תוכניות מקור בעבר > סדרות עלילתיות

"איפה אתה חי?" (עברה מהערוץ הראשון) (2015–2018) – סדרת דרמה קומית על עדה בוכרית.
"הפסיכולוגית" (2018) – קומדיה בכיכוב קרן מור, המבוססת על הסדרה האמריקאית "טיפול אונליין".
"שטוקהולם" (2018–2020) – סדרת קומדיה שחורה המבוססת על ספרה של נועה ידלין.
"פמת"א" (2018–2021) – סדרת מתח על פרקליטות מחוז תל אביב.
"מונא" (2018) – סדרת דרמה אודות צלמת ערביה ישראלית.
"תיק נעדר" (2019) – סדרת מתח לפי ספריו של דרור משעני.
"דוז פואה" (2019) – קומדיית מתח שהופקה לקראת אירוויזיון 2019.
"אבא משתדל" (2019) – סדרת טלוויזיה בכיכובו של טל פרידמן, על משפחה המתמודדת עם ילדה הסובלת ממוגבלות שכלית התפתחותית.
"מתיר עגונות" (2019) – סדרת טלוויזיה בכיכובו של אביב אלוש, על רב המסייע לעגונות לקבל גט, אך מתמודד במקביל עם משברים בחייו האישיים.
"הדבר הגדול המיוחד" (2020) – סדרת דרמה אודות שתי חברות שאחת חולה בסרטן, בכיכובה של אורנה פיטוסי.
"שעת נעילה" (2020) – סדרת דרמת מלחמה בדיונית על קרבות מלחמת יום הכיפורים.
"שב"ס" (2019–2020) – סדרת קומדיה המתרחשת בבית סוהר בכיכוב נעמי לבוב, יניב ביטון, איתי זבולון ומעיין בלום.
"אחד על אחד" (2020) – סדרת דרמה העוסקת במורה פרטי אשר מתמסר לתלמידיו באופן מיוחד, בעוד משפחתו מתפרקת.
"מותק בול באמצע" (2021) – סדרת דרמה קומית פוליטית העוסקת בפליטת ריאליטי שמקבלת הצעה להצטרף למפלגה פוליטית, ומהר מאוד נסחפת לעולם הפוליטיקה.
"החנות שיש בה הכל" (2021) – קומדיית מצבים מוזיקלית ישראלית אשר במרכזה חנות כלבו מיוחדת.
"מנאייכ" (2020–2024) – סדרת טלוויזיה מסוגת דרמה–משטרתית מותחן–פשע בכיכובם של שלום אסייג ועמוס תמם.
תוכניות מקור בעבר > שונות

"המהפכה הגאה שלי" (2020) – סדרת רשת.
תוכניות נוספות

בערוץ משודרות תוכניות נוספות, כולל דת, ספורט, טבע, תוכני מקור, ותוכניות רכש (בהן שידור יומי של כל העונות של "האוס" ושל "מד מן" והמשך שידורה של הסדרה "חוק וסדר: מדור מיוחד" ששודרה בעבר בערוץ הראשון). ישנם גם שידורים חיים של אירועים בינלאומיים, כמו גביע העולם בכדורגל, משחקי נבחרת ישראל בכדורגל והאירוויזיון.